চারতলা বাড়ি ভেঙে গিয়ে বড়সড় দুর্ঘটনা ঘটল গুরুগ্রামে। বাড়ির ধ্বংসাবশেষের নীচে চাপা পড়ার আশঙ্কা বহু মানুষের। বৃহস্পতিবার ভোরে দুর্ঘটনাটি ঘটেছে গুরুগ্রামের উল্লায়াসে। প্রত্যক্ষদর্শীরা পুলিশকে জানিয়েছেন, এ দিন ভোর ৫টা নাগাদ এই ঘটনা ঘটে। বিপর্যয় মোকাবিলা বাহিনীর তিনটি আলাদা দল উদ্ধারকার্য শুরু করেছে। বাড়ির ধ্বংসাবশেষের নীচে ৮ জনের চাপা পড়ার আশঙ্কা করা হচ্ছে। বুলডোজার দিয়ে ধ্বংসাবশেষ সরানোর কাজ চলছে। উদ্ধারকার্যে হাত লাগিয়েছেন স্থানীয়েরাও। তবে এখনও আটকে থাকা ব্যক্তিদের খোঁজ পাওয়া যায়নি।